MJERNA NESIGURNOST
PB-121
Rezime: U ovom tekstu ćemo govoriti o mjernoj nesigurnosti i koji su to razlozi koji dovode do nesigurnosti u mjerenju. Postoji više razloga koju utječu na nesigurnost prilikom mjerenja, međutim mi ćemo se bazirati na one osnovne, tj. na one razloge koji nam se  najčešće dešavaju prilikom mjerenja. Mjerna nesigurnost je svojstvo mjernog rezultata, a ne metode, opreme ili laboratorija, te je za očekivati da se procjenjuje tek kada se rezultat dobije. Očekuje li se da će glavni izvori grešaka biti unutar samog mjernog/ispitnog procesa, a ne npr. zbog nehomogenosti uzorka koji se ispituje, moguće je napraviti zadovoljavajuću procjenu mjernih nesigurnosti rezultata na temelju radnih značajki metode o preciznosti i istinitosti.
Ključne riječi: mjerna nesigurnost,  faktori mjerne nesigurnosti, uzroci mjerne nesigurnosti, proces promjene mjerne nesigurnosti, procedure određivanja mjerene nesigurnosti, uticaj okoline na mjernu nesigurnost.
Uvod

Svako mjerenje je rezultat procesa sa više ili manje izraženim slučajnim djelovanjem koje rezultira greškama u mjerenju. Greške se javljaju tokom svakog mjerenja, pa i u najpreciznijim mjerenjima koja se vrše na etalonima. 

Rezultat mjerenja je potpun samo kada je praćen sa kvantitativnim pokazateljem njegove nesigurnosti. Izvještaj o nesigurnosti je neophodan da bi se mogla donijeti odluka o tome da li je rezultat adekvatan za predviđenu upotrebu i da je rezultat u skladu sa ostalim sličnim rezultatima. 

Tokom godina, razvili su se različiti pristupi određivanja i izražavanja nesigurnosti rezultata mjerenja. Upravo taj nedostatak međunarodnog dogovora o izražavanju mjerne nesigurnosti je bio razlog za donošenje jednog jedinstvenog dokumenta koji je regulirao raznolikosti u procedurama, metodama, tumačenjima i izražavanjima rezultata mjerenja i pridruženih im nesigurnosti. 
1.MJERNA NESIGURNOST
Dokumentom pod nazivom Preporuka INC-1 (Recommendation INC-1) 1980. godine date su slijedeće definicije o izražavanju mjerne nesigurnosti: Nesigurnost u rezultatu mjerenja se općenito sastoji od nekoliko komponenti koje mogu biti grupisane u dvije osnovne kategorije prema načinu na koji su procjenjene njihove numeričke vrijednosti:

Tipa A - Komponente dobijene statističkim metodima i

Tipa B - Komponente dobijene ostalim načinima određivanja uticaja na mjerenja.

Ne postoji uvijek jednostavno razgraničenje između podjela u kategorije A i B i podjela u ''slučajne'' i ''sistematske'' nesigurnosti. 

Svaki detaljan izvještaj o nesigurnosti treba da sadrži komponente, navodeći za svaku metod korišten da se dobije njena numerička vrijednost.

Slika 1. Struktura mjerne nesigurnosti [1]
1.1. FAKTORI MJERNE NESIGURNOSTI
 Faktori koji se mogu predstaviti kao uzroci mjesne nesigurnosti su:
· Veličina koje je mjerena ili se tek mjeni, nije u potpunosti definisana;

· Mjerenje veličine mjerenog uzorka nisu zadovoljavajuće realizovane;

· Izmjereni uzorak ne predstavlja tačno određenu mjernu veličinu;

· Uticaj djelovanja (atmosferski pritisak, temperatura, vlažnost, sadržaj SO u vazduhu);

· Izvor nesigurnosti je i čovjek lično i to zbog nepažnje pri očitavanju analognih instrumenata ( sa kazaljkom);

· Osjetljivost instrumenata ( buka, temperatura) ili prag osjetljivosti;
· Dobijene vrijednosti mjernih etalona su netačne;

· Uvođenje približnog (aproksimalnog) određivanja i pretpostavki u metode i postupke mjerenja;

· Varijacije pri ponovljenim mjerenjima veličina i to pri identičnim uslovima ispitivanja. [2]

1.2. UZROCI MJERNE NESIGURNOSTI
Uzroci mjerne nesigurnosti se mogu podijeliti na pet osnovnih grupa. Svaka od ovih grupa učestvuje u ukupnoj ocjeni mjerne nesigurnosti određenim udjelom. Podjelu ćemo prikazati na sljedećoj slici.

Slika 2. Uticaji na rezultat mjerenja [1]

U toku jednog mjerenja, okruženje u kojem se izvodi proces mjerenja igra naročito važnu ulogu. Ako se mjerenje provodi u uslovima promjenjive temperature, vlažnosti, pritiska, vibracija i drugih faktora koji se mogu okarakterisati kao parametri sredine, pouzdanost i ponovljivost procesa mjerenja će ozbiljno biti narušena a time i tačnost rezultata mjerenja.
Materijal u procesu mjerenja može učestvovati svojom kvalitetom, homogenošću, temperaturnom stabilnošću, fizičkim i hemijskim karakteristikama. 

Slika 3. Uticaji na pojavu grešaka mjerenja i mjerne nesigurnosti [1]
U svakom slučaju greške mjerenja su posljedica uticaja slučajnog i sistematskog karaktera koji proizvode navedenih pet glavnih faktora: 
• mjerni instrument 
• radni komad
 • okolina 
• izvršilac mjerenja - operator (metrolog)
 • mjerna strategija.
1.3. PROCES PROMJENE MJERNE NESIGURNOSTI 

Promjena mjerne nesigurnosti je u principu jednostavan proces. Postoji pet koraka koje je potrebno provesti da bi se tačno promjenila mjerna nesigurnost, a to su:

1.
Definisanje mjerne veličine;

2.
Identifikovanje izvora mjerne nesigurnosti;

3.
Kvantifikovanje izvora mjerne nesigurnosti;

4.
Kombinovanje kvantifikovanih izvora mjerne nesigurnosti;

5.
Izračunavanje promjene mjerne nesigurnosti.[2]


















Slika 4. Šematski prikaz procesa promjene mjerne nesigurnosti [2]
1.4. GUM I PROCEDURE ODREĐIVANJA MJERNE NESIGURNOSTI

1.4.1. GUM
Novi pristup određivanja mjerne nesigurnosti, jedinstven i razumljiv za cijeli svijet počeo se primjenjivati uvođenjem GUM (Guide to the Expression of Uncertainty in Measurement). Donošenju odluke o izradi GUM-a prethodio je dokument koji je 1980, napravila radna grupa formirana od strane BIPM. Grupa eksperata je radila na IIzvještavanju nesigurnosti i objavila dokument pod nazivom Preporuka INC-1 (Recommendation INC-1). Dokument je odobren od strane CIPM 1981 prvi put i ponovo potvrđen 1986 vlastitom CIPM-ovom preporukom 1 (CI-1981) i 1 (CI-1986). [7]
Standard koji se bavi izražavanjem nesigurnosti mjerenja a nosi naziv Vodič za Izražavanje Mjerne Nesigurnosti (GUM), dao je slijedeću definiciju mjerne nesigurnosti: Parametar, vezan za rezultat mjerenja, koji karakteriše rasipanje vrijednosti koje bi sa pravom mogle biti pridružene mjerenoj veličini, gdje je mjerena veličina određena veličina podvrgnuta mjerenju. GUM standard je široko prihvaćen u mnogim područjima istraživanja gdje se mjerenje primjenjuje. Iz GUM-a kao internacionalnog standarda su izvedeni nacionalni standardi za izražavanje mjerne nesigurnosti. U cilju podrobnijeg objašnjenja mjerne nesigurnosti GUM standard je dao i slijedeće definicije o nesigurnosti u mjerenju: 

• mjera moguće greške pri procijenjenoj vrijednosti mjerene veličine date kao rezultat mjerenja; ili 

• procjena koja karakteriše područje vrijednosti u kojem leži tačna vrijednost mjerene veličine kada je mjerna nesigurnost procijenjena i izražena na takav način da prikazuje nivo povjerenja da vrijednost stvarno leži unutar granica definisanih intervalom nesigurnosti. [1]

Mjerna nesigurnost se procjenjuje kroz dva metoda koji su u suštini samo koncepti za obradu različitih vrsta mjernih rezultata: metod tipa A i metod tipa B.
Prema GUM standardu, metod tipa A je: metod procjene nesigurnosti statističkom analizom serije posmatranja. 

Metod procjene tipa B prema GUM standardu je definisan kao: metod procjene nesigurnosti sredstvima različitim od statističke analize serije posmatranja. 
1.4.2. ODREĐIVANJE MJERNE NESIGURNOSTI

Prvi korak u proceduri određivanja mjerne nesigurnosti je kreiranje matematičkog modela procjene koja opisuje funkcionalnu zavisnost mjerene veličine Y od ulaznih varijabli Xi.
Y= f (X1,X2,...Xn)

U slučajevima kada podaci nisu smješteni oko srednje vrijednosti, primjenjuju se raspodjele kao pravougaona, trouglasta, trapezoidna, U-oblika i druge. 




a) Pravougaona             b) trougaona                      c) trapezoidna                  d) U- oblika

Slika 5. Dijagram najčešće upotrebljivanih distribucija za predstavljanje podataka tipa B [1]


                                  TIP A                                               TIP B

· iz serije posmatranja                           - iz „bazena“ informacija

· procijenjeno statističkom analizom    - nestatička analiza
· izraženo standardnom devijacijom     - izražen standardnom devijacijom
                                                  Slika 6. Ulazni podaci [1]

Procedura određivanja mjerne nesigurnosti prikazana je dijagramom toka.

Slika 3.22. Dijagram toka odredivanja mjerne nesigurnosti

1.5. UTICAJI OKOLINE NA MJERNU NESIGURNOST
Ambijent u kome se obavlja mjerenje utiče na objekat mjerenja, izvršioca mjerenja i na mjernu opremu kojom se vrši mjerenje. Okolišni uticaj djeluje tako da mijenja karakteristike mjernog objekta i mjernog sredstva (dužinu, površinu, vlažnost itd.), a operatoru stvara poteškoće u ispravnom postupku vršenja mjerenja.

Slika 8. Uticaji okoline na greške mjerenja

Uticaji okoline mogu se svesti na nekoliko koji najviše utiču na mjerenja, a to su: 
• vibracije podloge,
 • zagađenje, 
• klima i 
• temperatura. [1]

 Zaključak 

Mjerna nesigurnost je svojstvo mjernog rezultata, a ne metode, odnosno ispitnog/mjernog procesa. Pretpostavi li se da je ispitni/mjerni proces glavni izvor nesigurnosti, moguće je napraviti procjenu mjerne nesigurnosti na temelju njegovih radnih svojstava. Prvu informaciju o njima dobivamo iz validacijskih eksperimenata. Nakon tog nužno je pratiti ta radna svojstva, kako bi se dokazala valjanost procjene. Primijeti li se da su se radna svojstva promijenila, nužno je ažurirati procjenu novim podacima. [4], [6]

Slika 7. Dijagram toka određivanja mjerne nesigurnosti [5]








